Για άλλες χρήσεις, δείτε: Αστέρας (αθλητικός σύλλογος).

Ο **Αθλητικός Γυμναστικός Σύλλογος Αστέρας Τρίπολης** είναι ελληνικό ποδοσφαιρικό σωματείο το οποίο εδρεύει στην Τρίπολη Αρκαδίας. Ιδρύθηκε στις 26 Μαρτίου 1931 και έχει ως αγωνιστική έδρα το Γήπεδο «Θεόδωρος Κολοκοτρώνης» το οποίο έχει χωρητικότητα 7.616 θέσεων. Το γήπεδο πήρε την ονομασία του στις 21 Νοεμβρίου 2012 προς τιμήν του εθνικού ήρωα και Αρχιστράτηγου των Ελλήνων στην Επανάσταση του 1821, Θεόδωρου Κολοκοτρώνη. Τα χρώματα της ομάδας είναι το μπλε και το κίτρινο. 

Είναι η μοναδική ομάδα της Τρίπολης Αρκαδίας και γενικά του Νομού Αρκαδίας που έχει αγωνιστεί στην Α΄ Εθνική Κατηγορία. Αγωνίζεται στο επαγγελματικό πρωτάθλημα της Super League 1 με την επωνυμία «**Αστέρας Τρίπολης Π.Α.Ε.**».

Ιστορία
-------

### Ίδρυση και μετέπειτα πορεία (1931–2003)

Ο Αστέρας ιδρύθηκε το 1931 στην περιοχή του σιδηροδρομικού σταθμού της Τρίπολης, ωστόσο ο αρχικός ενθουσιασμός των ιδρυτών του φαίνεται πως έσβησε γρήγορα, διότι το 1932 η ποδοσφαιρική ομάδα διαλύθηκε, όπως και άλλες της πόλης.

Την ίδια εποχή ιδρύθηκε στην Τρίπολη ο ανεπίσημος ποδοσφαιρικός σύλλογος «Κεραμεικός» από τον Μηνά Τσαβδάρη. Το 1938 ο Τσαβδάρης αποφάσισε να ενεργοποιήσει πάλι τον ανενεργό Αστέρα, εντάσσοντας σε αυτόν τους ποδοσφαιριστές του Κεραμεικού. Έτσι από το 1938 ξεκίνησε ουσιαστικά η ποδοσφαιρική παρουσία του Αστέρα στα αθλητικά πράγματα της Αρκαδίας.

Μετά τη λήξη του Δευτέρου Παγκοσμίου Πολέμου, ο Αστέρας επανιδρύθηκε με το όνομα «Νέος Αστέρας» και αναγνωρίστηκε στις 23 Ιουνίου 1947.
Στη δεκαετία του ’50, ο Αστέρας άρχισε να συμμετέχει και πάλι στα πρωταθλήματα της ΕΠΣ Αρκαδίας, όπου έκανε ιδιαίτερα αισθητή την παρουσία του από το 1957 και έπειτα, κατακτώντας τον τίτλο του πρωταθλητή πέντε συνεχόμενες χρονιές (1958–1962).

Ο Αστέρας αγωνίστηκε για δύο χρόνια στη Β’ Εθνική, όντας η πρώτη ομάδα της Τρίπολης που συμμετείχε σε τόσο υψηλή εθνική κατηγορία και μάλιστα υπήρξε από τα ιδρυτικά μέλη της Β’ Εθνικής, με τη μορφή που τη γνωρίζουμε σήμερα, από την αγωνιστική περίοδο 1962–63.

Το καλοκαίρι του 1963, ο Αστέρας συγχωνεύθηκε με τον Άρη–Ατρόμητο, που είχε επίσης δημιουργηθεί έπειτα από συγχώνευση, έναν χρόνο νωρίτερα. Έτσι, δημιουργήθηκε ο Αθλητικός Όμιλος Τριπόλεως, που βασίστηκε πάνω στο καταστατικό του Αστέρα. Ο Όμιλος παρέμεινε στα αθλητικά δρώμενα μέχρι το 1968, όταν και διαλύθηκε με απόφαση του Πρωτοδικείου Τριπόλεως. Η νεότερη ιστορία του Αστέρα ξεκίνησε το 1978. Ο σύλλογος έχει κατακτήσει 8 πρωταθλήματα και 3 κύπελλα Αρκαδίας.

### Άνοδος στην Α' Εθνική, έξοδος στην Ευρώπη και περίοδος διακρίσεων

Ο Αστέρας έως το 2003 αγωνιζόταν στις τοπικές κατηγορίες του νομού, με εξαίρεση τις χρονιές 1989 και 1991 που είχε προβιβαστοεί στη Δ΄ Εθνική. Από το 2003 άρχισε μια ξέφρενη ανοδική πορεία που τον έφτασε ως την Α' Εθνική Κατηγορία (Σούπερ Λιγκ). Τη 12η Μαΐου 2007, στα πλαίσια της 30ής αγωνιστικής του πρωταθλήματος Β΄ Εθνικής (2006–07) και μετά την εκτός έδρας νίκη επί της Καλαμάτας με 2–1, ο Αστέρας εξασφάλισε μαθηματικά την άνοδο στη Σούπερ Λιγκ, ανεβαίνοντας από το 2004 που αγωνιζόταν στη Δ΄ Εθνική κάθε χρόνο και μια κατηγορία.

Στις 7 Οκτωβρίου 2007 πέτυχε το πρώτο του τέρμα και παράλληλα την πρώτη του νίκη στην πρώτη τη τάξει κατηγορία (2007–08) και μάλιστα εναντίον του Παναθηναϊκού. Κατάφερε να νικήσει εντός έδρας τον Ολυμπιακό, τον Παναθηναϊκό, την ΑΕΚ, τον ΠΑΟΚ και τον Πανιώνιο, αποδεικνύοντας τη δυνατότητά του να συναγωνιστεί επάξια τους μεγάλους συλλόγους και να εδραιωθεί στη Σούπερ Λιγκ. Είχε πολύ καλή πορεία στο πρωτάθλημα και κατέκτησε τελικά την 7η θέση, χάνοντας την είσοδο για τα πλέι-οφ την τελευταία αγωνιστική.

Το 2011 τερμάτισε στη 14η θέση και βαθμολογικά υποβιβάστηκε στη Φούτμπολ Λιγκ, όμως η τιμωρία του Ηρακλή με αποβολή από το πρωτάθλημα της Σούπερ Λιγκ 2011–12 λόγω πλαστών εγγράφων φορολογικής και ασφαλιστικής ενημερότητας, κράτησε αρχικά την ομάδα της Τρίπολης στην κατηγορία. Όμως ο Αστέρας ενεπλάκη σε μια υπόθεση δωροδοκίας με εμπλεκόμενους τον τότε πρόεδρο του Γιώργο Μποροβήλο και τον τότε πρόεδρο του Ολυμπιακού Βόλου Αχιλλέα Μπέο (η κατηγορία ήταν ότι ο πρόεδρος του Αστέρα δωροδόκησε με το ποσό των 500.000 ευρώ τον ομόλογό του στην ομάδα του Βόλου, για να εξασφαλίσει τη νίκη στον μεταξύ τους αγώνα την περίοδο 2010–11) και η Πειθαρχική Επιτροπή της Σούπερ Λιγκ τιμώρησε τον αρκαδικό σύλλογο με υποβιβασμό κατά μια κατηγορία και χρηματική ποινή 300.000 ευρώ. Η Επιτροπή Εφέσεων όμως της ΕΠΟ αθώωσε τόσο την ομάδα όσο και τον πρόεδρό της Γιώργο Μποροβήλο και ο Αστέρας παρέμεινε τελικά στην κατηγορία.

Την περίοδο 2011–12 ο Αστέρας μετά από εξαιρετική πορεία τερμάτισε 6ος στο πρωτάθλημα, στην καλύτερη, μέχρι τότε, θέση στην ιστορία του. Την επόμενη χρονιά (2012–13), εξαιτίας της αδυναμίας της ΑΕΚ να εξασφαλίσει αδειοδότηση, ο Αστέρας συμμετείχε για πρώτη φορά στην ιστορία του στις ευρωπαϊκές διοργανώσεις.

Η περίοδος 2012–13 κρίνεται ως μία από τις πλέον επιτυχημένες στην ιστορία του συλλόγου, καθώς ο Αστέρας κατάφερε να φτάσει για πρώτη φορά στην ιστορία του μέχρι τον τελικό του κυπέλλου Ελλάδας, όπου ηττήθηκε στην παράταση από τον Ολυμπιακό (1–3). Στο πρωτάθλημα (2012–13) πέτυχε μια από τις μεγαλύτερες διακρίσεις στην ιστορία του, τερματίζοντας στην 3η θέση στην κανονική διάρκειά του (και στην 4η στα πλέι οφ), εξασφαλίζοντας για δεύτερη φορά την έξοδο του στην Ευρώπη. Στο πρωτάθλημα της περιόδου 2013–14 τερμάτισε στην 5η θέση, εξασφαλίζοντας για τρίτη συνεχή χρονιά τη συμμετοχή του στις ευρωπαϊκές διοργανώσεις.

Την επόμενη χρονιά (2014–15), ο Αστέρας πραγματοποιώντας μια εντυπωσιακή πορεία στο Γιουρόπα Λιγκ έφτασε μέχρι τη φάση των ομίλων, παίρνοντας την πρόκριση έπειτα από τρεις συνεχόμενες διπλές αναμετρήσεις σε προκριματικούς γύρους και πλέι οφ. Στο πρωτάθλημα της ίδιας περιόδου (2014–15) τερμάτισε 4ος στην κανονική διάρκειά του και 3ος έπειτα από τη διαδικασία των πλέι οφ, βελτιώνοντας κατά μία θέση το σχετικό ρεκόρ (ήταν 4ος την περίοδο 2012–13), εξασφαλίζοντας παράλληλα για τέταρτη συνεχή χρονιά την έξοδό του στο Γιουρόπα Λιγκ, με απευθείας συμμετοχή στη φάση των ομίλων. Στο πρωτάθλημα της περιόδου 2015–16 τερμάτισε στην 7η θέση, ενώ στο επόμενο (2016–17) κατέλαβε τη 13η. Κατά την περίοδο 2017-18, ο Αστέρας τερμάτισε στην 5η θέση, εξασφαλίζοντας ένα εισιτήριο για το Γιουρόπα Λιγκ της σεζόν 2018-19, κατά την οποία κατέλαβε την 11η θέση του πρωταθλήματος. Την σεζόν 2019-20, ο Αστέρας κατέλαβε την 7η θέση της τελικής κατάταξης και πρώτος στα πλέι άουτ. Την επόμενη σεζόν (2020-21), κατέλαβε την 6η θέση στην κανονική διάρκεια του πρωταθλήματος και εξασφάλισε την είσοδό του στα πλέι οφ.

Ιδιοκτησιακό καθεστώς και οικονομικά στοιχεία
---------------------------------------------

### Οικονομικά

*Τελευταία ενημέρωση: 30 Ιανουαρίου 2017*
Μεταξύ 2007 και 2017 της παρουσίας στην Α΄ Εθνική κατηγορία, η ΠΑΕ εμφανίζει θετικό ισοζύγιο στις αγοραπωλησίες ποδοσφαιριστών (περιλαμβάνονται τα έξοδα/έσοδα για/από δανεισμούς), με αποτέλεσμα να έχει εισπράξει ποσό μεγαλύτερο των 1,9 εκατομμυρίων ευρώ. Την πρώτη τριετία υπερίσχυσαν οι αγορές, σε αντίθεση με τις χρονιές από το 2010 όπου η πλέον προσοδοφόρα πώληση υπήρξε του Γιάννου σε σύλλογο της Κίνας, για να ακολουθούν εκείνες των Αργεντίνων Μπαράλες και ντε Μπλάσις, επίσης εκτός Ελλάδας:

| Αγωνιστική περίοδος | Αγορές | Πωλήσεις | Ισοζύγιο |
| --- | --- | --- | --- |
| *(εκατομμύρια €)* |
| 2007-08 | -1,950 | 0 | -1,950 |
| 2008-09 | -1,780 | 0,250 | -1,530 |
| 2009-10 | -0,950 | 0 | -0,950 |
| 2010-11 | -0,045 | 0,570 | 0,525 |
| 2011-12 | 0 | 0,250 | 0,250 |
| 2012-13 | -0,024 | 0 | -0,024 |
| 2013-14 | -0,400 | 0,800 | 0,400 |
| 2014-15 | 0 | 1,200 | 1,200 |
| 2015-16 | -0,140 | 4,000 | 3,860 |
| 2016-17 | -0,330 | 0,500 | 0,170 |
| **Σύνολο** | **1,951** |

Το ίδιο διάστημα τα έσοδα από τη συμμετοχή στο Γιουρόπα Λιγκ, δηλαδή τα εγγυημένα πριμ (λόγω παρουσίας στη διοργάνωση) και τα μεταβλητά μπόνους (βάσει επίδοσης και προκρίσεων), χωρίς τις εισπράξεις εισιτηρίων κατά τους εντός έδρας αγώνες, υπερβαίνουν τα 8,5 εκατομμύρια ευρώ:

| Αγωνιστική περίοδος | Έσοδο *(εκατομ-μύρια €)* | Γύροι πριν τη φάση ομίλων | Φάση ομίλων |
| --- | --- | --- | --- |
| β΄ προκρι-ματικός | γ΄ προκρι-ματικός | πλέι οφ | μάρκετ πουλ | συμμετοχή | από νίκες/ ισοπαλίες | κατάταξη1ος ή 2ος | πρόκριση |
| 2012-13  | 0,200 | 0,100 | 0,100 |
| 2013-14  | 0,140 | – | 0,140 |
| 2014-15  | 3,146 | 0,130 | 0,140 | 0 | 1,076 | 1,300 | 0,500 | 0 | 0 |
| 2015-16  | 5,153 | – | – | – | 2,228 | 2,400 | 0,525 | 0 | 0 |
| **Σύνολα** | **8,639** | 0,230 | 0,380 | 0 | 3,304 | 3,700 | 1,025 | 0 | 0 |
| *Ποσοστά* | ***100%*** | *7%* | *38%* | *43%* | *12%* |

Έμβλημα
-------

Στο έμβλημα της ομάδας, το οποίο καθιερώθηκε από τη σεζόν 2020-2021, διατηρήθηκε στην πιο υψηλή θέση το άστρο, με το οποίο ταυτίστηκε ο σύλλογος από το 1931, χρονολογία ίδρυσής του. Κεντρικά τοποθετήθηκε η παράσταση του αγάλματος του Αρχιστράτηγου της Ελληνικής Επανάστασης, Θεόδωρου Κολοκοτρώνη που βρίσκεται στην πλατεία Άρεως στην Τρίπολη (εκεί φυλάσσονται και τα οστά του). Το άγαλμα εμπεριέχεται σε ασπίδα που υποδηλώνει την αποφασιστικότητα (για άμυνα). Το νέο έμβλημα συμπληρώνει η λατινική φράση "ET IN ARCADIA EGO" ("Κι εγώ στην Αρκαδία ανήκω"), που εμφανίστηκε για πρώτη φορά σε πίνακες ζωγραφικής τον 17ο αιώνα συμβολίζοντας το Αρκαδικό Ιδεώδες, τη νοσταλγία για την ειδυλλιακή ζωή. Αναφέρεται επίσης και η χρονολογία ίδρυσης του συλλόγου, το 1931. Το σήμα της ομάδας έχει το μπλε και το κίτρινο χρώμα ως κύρια, τα παραδοσιακά και επίσημα χρώματα του Αστέρα δηλαδή, καθώς και το άσπρο ως δευτερεύον.

* -2009-2009
* 2009-20202009-2020
* 2020-2020-

Συμμετοχές στις εθνικές κατηγορίες
----------------------------------

* Α΄ Εθνική: 15 περίοδοι (2007–08, 2008–09, 2009–10, 2010–11, 2011–12, 2012–13, 2013–14, 2014-15, 2015-16, 2016-17, 2017-18, 2018-19, 2019-20, 2020-21, 2021-22, 2022-23, 2023-24)
* Β΄ Εθνική: 2 περίοδοι (1962–63, 2006–07)
* Ειδικό πρωτάθλημα για την άνοδο στην Α΄ κατηγορία: μία (1) χρονιά (1962)
* Γ΄ Εθνική: μία (1) περίοδος (2005–06)
* Δ΄ Εθνική: 5 περίοδοι (1990–91, 1991–92, 1992–93, 2003–04, 2004–05).

Οι αγώνες στις ευρωπαϊκές διοργανώσεις
--------------------------------------

Ο Αστέρας Τρίπολης εξασφάλισε για πρώτη φορά την έξοδό του στις ευρωπαϊκές διοργανώσεις στο Γιουρόπα Λιγκ της περιόδου 2012–13, όπου συμμετείχε στη δεύτερη προκριματική φάση. Στην παρθενική του εμφάνιση σε ευρωπαϊκή διοργάνωση κατάφερε να πάρει την πρόκριση για την επόμενη φάση του θεσμού απέναντι στην αζέρικη Ίντερ Μπακού στη διαδικασία των πέναλτι (4–2) στον επαναληπτικό εντός έδρας αγώνα στην Τρίπολη, καθώς οι δύο αναμετρήσεις έληξαν ισόπαλες με 1–1. Στην επόμενη φάση αντιμετώπισε την πορτογαλική Μαρίτιμο και αποκλείστηκε αήττητος (με δύο ισοπαλίες), λόγω του κανονισμού των εκτός έδρας γκολ (1–1 στην Τρίπολη, 0–0 στην Πορτογαλία).

Στη δεύτερη ευρωπαϊκή παρουσία του ο σύλλογος κληρώθηκε με τη Ραπίντ Βιέννης για τον τρίτο προκριματικό γύρο του Γιουρόπα Λιγκ (2013–14). Στον πρώτο αγώνα που διεξήχθη στην Τρίπολη ήρθε ισόπαλος με 1–1, ενώ στον επαναληπτικό στη Βιέννη ηττήθηκε με 3–1 και αποκλείστηκε από τη συνέχεια του θεσμού. 

Κορυφαία στιγμή για τον σύλλογο υπήρξε η συμμετοχή στους ομίλους του θεσμού του Γιουρόπα Λιγκ την περίοδο 2014–15, αφού κέρδισε την συμμετοχή του στη φάση αυτή της διοργάνωσης έπειτα από τρεις διαδοχικές προκρίσεις στις προκριματικές φάσεις. Αρχικά κληρώθηκε για τον δεύτερο προκριματικό γύρο με τη φινλανδική Ροβανιέμι και στον πρώτο αγώνα στη Φινλανδία οι δύο ομάδες ήρθαν ισόπαλες 1–1. Στον επαναληπτικό στην Τρίπολη ο Αστέρας κατάφερε να νικήσει (4–2) για πρώτη φορά στην ιστορία του σε ευρωπαϊκό αγώνα, παίρνοντας παράλληλα και την πρόκριση για τον τρίτο προκριματικό γύρο, όπου κληρώθηκε με τη γερμανική Μάιντς. Με συνολικό σκορ 3–2 (ήττα 0–1 εκτός έδρας, νίκη 3–1 εντός) κατάφερε να ξεπεράσει και το εμπόδιο της γερμανικής ομάδας, συνεχίζοντας στα πλέι οφ της διοργάνωσης, όπου κλήθηκε να αντιμετωπίσει τη Μακάμπι Τελ Αβίβ. Στον πρώτο αγώνα στην Τρίπολη επικράτησε με 2–0 και παρά την ήττα με 1–3 στον επαναληπτικό που διεξήχθη στη Λάρνακα (λόγω των γεγονότων στη Γάζα), προκρίθηκε στη φάση των ομίλων, όπου κληρώθηκε στον 3ο όμιλο και τέθηκε αντιμέτωπος με τις Τότεναμ, Μπεσίκτας και Παρτιζάν Βελιγραδίου, τερματίζοντας στην τρίτη θέση με απολογισμό 6 βαθμούς έχοντας τρεις ισοπαλίες, μια νίκη και δύο ήττες. 

Την επόμενη χρονιά 2015–16 έχοντας εξασφαλίσει ξανά την παρουσία του στη φάση των ομίλων, η ομάδα κληρώθηκε στον 11ο όμιλο και αντιμετώπισε κατά σειρά τις Σπάρτα Πράγας, Σάλκε και ΑΠΟΕΛ, καταλαμβάνοντας την τρίτη θέση πίσω από τις δύο πρώτες, με 4 βαθμούς και μία νίκη, μία ισοπαλία και τέσσερις ήττες.

Πρώτος σκόρερ στην ιστορία του συλλόγου στις ευρωπαϊκές διοργανώσεις είναι ο Αργεντινός Πάμπλο Μάτσα με 4 τέρματα.

| Περίοδος | Διοργάνωση | Φάση | Αντίπαλος | Εντός | Εκτός | Πρ. |
| --- | --- | --- | --- | --- | --- | --- |
| **2012–13** | Γιουρόπα Λιγκ | Β' προκριματικός |  Ίντερ Μπακού | **1–1**, 4–2 (πέν.) | **1–1** |  |
| Γ' προκριματικός |  Μαρίτιμο | **1–1** | **0–0** (ε.έ.γ.) |  |
| **2013–14** | Γιουρόπα Λιγκ | Γ' προκριματικός |  Ραπίντ Βιέννης | **1–1** | **1–3** |  |
| **2014–15** | Γιουρόπα Λιγκ | Β' προκριματικός |  Ροβανιέμι | **4–2** | **1–1** |  |
| Γ' προκριματικός |  Μάιντς | **3–1** | **0–1** |  |
| Πλέι οφ |  Μακάμπι Τελ Αβίβ | **2–0** | **1–3** (ε.έ.γ.) |  |
| Φάση ομίλων (3ος όμιλος) |  Μπεσίκτας | **2–2** | **1–1** |  |
|  Παρτιζάν | **2–0** | **0–0** |
|  Τότεναμ | **1–2** | **1–5** |
| **2015–16** | Γιουρόπα Λιγκ | Φάση ομίλων (11ος όμιλος) |  Σπάρτα Πράγας | **1–1** | **0–1** |  |
|  Σάλκε | **0–4** | **0–4** |
|  ΑΠΟΕΛ | **2–0** | **1–2** |
| **2018–19** | Γιουρόπα Λιγκ | Β' προκριματικός |  Χιμπέρνιαν | **1–1** | **2–3** |  |

Διακρίσεις-τίτλοι
-----------------

### Πανελλήνιες διοργανώσεις

* Β΄ Εθνική κατηγορία:

πρωταθλητής 2007
* Γ΄ Εθνική κατηγορία:

πρωταθλητής 2006
* Δ΄ Εθνική κατηγορία:

πρωταθλητής 2005
* Κύπελλο Ελλάδας:

Φιναλίστ 2013

### Τοπικές διοργανώσεις

* Α΄ κατηγορία ΕΠΣ Αρκαδίας:

8 φορές πρωταθλητής (1958, 1959, 1960, 1961, 1962, 1988, 1990, 2003)  

* Κύπελλο ΕΠΣ Αρκαδίας:

3 φορές κυπελλούχος (1990, 2004, 2005).

Τρέχουσα σύνθεση
----------------

### Ποδοσφαιριστές

*Τελευταία ενημέρωση: 15 Ιανουαρίου 2024*.  

|  |
| --- |
| **Βασική ενδεκάδα 2020–21**

Παπαδόπουλος

Πασαλίδης

Σουάρεθ

Κώτσιρας

Άλβαρεζ

Μπελόκ

Μουνάφο

Ρέχις

Ριέρα

Τιλίκα

Μπαράλες
 |
| Σύμφωνα με το άθροισμα των λεπτών συμμετοχής σε όλες τις διοργανώσεις της τρέχουσας αγωνιστικής περιόδου. |

Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| No. | Έθνος | Θέση | Παίκτης |
| --- | --- | --- | --- |
| 1 |  | Τ | Νίκος Παπαδόπουλος *(αρχηγός)* |
| 2 |  | Α | Ρουμπέν Γκαρθία |
| 3 |  | Α | Διαμαντής Χουχούμης |
| 6 |  | Μ | Χοσέ Λουίς Βαλιέντε |
| 7 |  | Μ | Χουλιάν Μπαρτόλο |
| 8 |  | Μ | Χουάν Μουνάφο |
| 9 |  | Ε | Χουάν Μιριτέλο |
| 11 |  | Ε | Φράνσεσκ Ριτζις Κρέσπι |
| 12 |  | Α | Νταβίντ Καρμόνα |
| 14 |  | Μ | Βασίλης Μάντζης |
| 18 |  | Α | Πίτσου Ατιένθα |
| 19 |  | Α | Πέπε Καστάνιο |
| 20 |  | Ε | Νίκος Καλτσάς |
| 21 |  | Μ | Βασίλης Σουρλής |

 | 

| No. | Έθνος | Θέση | Παίκτης |
| --- | --- | --- | --- |
| 29 |  | Α | Φεντερίκο Άλβαρεζ |
| 33 |  | Τ | Φώτης Σγουρής |
| 39 |  | Α | Ηλίας Χριστόπουλος |
| 40 |  | Μ | Σίτο |
| 41 |  | Μ | Τιμιπέρ Τζόνσον Εμπό |
| 45 |  | Α | Γιάννης Χριστόπουλος |
| 51 |  | Α | Αθανάσιος Χριστόπουλος |
| 69 |  | Α | Oλουγουατομπιλόμπα Αλάγκμπε |
| 77 |  | E | Νίκος Ζουγλής |
| 78 |  | E | Μάριος Ντερβίση |
| 87 |  | Α | Έρβιν Ζουκάνοβιτς |
| 90 |  | Ε | Αλέξανδρος Κεδίκογλου |
| 95 |  | Μ | Χαράλαμπος Καλλαντζή |

 |

### Δανεικοί

Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| No. | Έθνος | Θέση | Παίκτης |
| --- | --- | --- | --- |
| — |  | Α | Ντίνο Γκρόζντανιτς *(στη Καλαμάτα έως 30 Ιουνίου 2023)* |
| — |  | Α | Γιάννης Χριστόπουλος *(στη Σλάβεν Μπελούπο έως 30 Ιουνίου 2023)* |

 | 

| No. | Έθνος | Θέση | Παίκτης |
| --- | --- | --- | --- |
| — |  | Μ | Κέβιν Σονί *(στη Χατάισπορ έως 30 Ιουνίου 2023)* |
| — |  | Μ | Τιμιπέρ Τζόνσον Έμπο *(στον Παναθηναϊκό Β έως 30 Ιουνίου 2024)* |

 |

### Επιτελεία

*Τελευταία ενημέρωση: 5 Δεκεμβρίου 2019*.

Προπονητικό| Τεχνικός διευθυντής | Νίκος Γαλανακόπουλος |
| Προπονητής | Άκης Μάντζιος |
| Βοηθός προπονητή |  |
| Προπονητής τερματοφυλάκων | Χρήστος Τσελιόπουλος |
| Αναλυτής | Θοδωρής Τσιλιμίγκρας |
| Γυμναστής | Παύλος Γκότσης |
| Μεταφραστής |  |

Ιατρικό| Επικεφαλής | Στέργιος Καρακίτσιος |
| Γιατρός | Παναγιώτης Μπουντούρης |
| Υπεύθυνος αποκατάστασης | Γιώργος Πριόνας |
| Φυσιοθεραπευτές | Γιώργος Μουστόγιαννης, Παναγιώτης Τετώρος, Γιάννης Καλασούντας |

Ομάδας| Φροντιστής | Γιάννης Κατσάνης |
| Υπεύθυνος ιματισμού | Ζάχος Παράσχος |
| Γενικός αρχηγός | Χαράλαμπος Σκορπίδας |

Σημαντικοί ποδοσφαιριστές
-------------------------

|  |  |  |  |  |
| --- | --- | --- | --- | --- |
| * Γιαννης Συμεωνιδης Γιώργος Αμπάρης
* Ηλίας Αναστασάκος
* Νίκος Αναστασόπουλος
* Βασίλης Μάντζης
* Λεωνίδας Αργυρόπουλος
* Λευτέρης Γιαλούσης
* Γιάννης Ζαραδούκας
* Γιώργος Ζησόπουλος
* Κώστας Θεοδωρόπουλος
* Ηλίας Ιωάννου
* Χρήστος Καλαντζής
* Πέτρος Κανακούδης
* Βαγγέλης Καούνος
* Μιχάλης Κλοκίδης
* Γιάννης Κοντοές
* Δημήτρης Κουρμπέλης
* Θανάσης Κωστούλας
* Αντώνης Λαδάκης
 | * Νίκος Λαζαρίδης
* Τάσος Μπακασέτας
* Γιώργος Μπαντής
* Σωκράτης Οφρυδόπουλος
* Θανάσης Παντελιάδης
* Χρήστος Πιπίνης
* Στάθης Ρόκας
* Ηλίας Σολάκης
* Σάββας Τσαμπούρης
* Κώστας Φορτούνης
* Μιχάλης Φραγκουλάκης
* Κώστας Τριανταφυλλόπουλος
* Μιχάλης Μανιάς
* Σωκράτης Φυτανίδης
* Μανώλης Ψωμάς
* Σαλίμ Αράς
* Λεάντρο Άλβαρες
 | * Λούκας Βίλτσες
* Σεμπάστιαν Γκρατσίνι
* Μαουρίτσιο Καράσκο
* Σεμπαστιάν Καρέρα
* Οράσιο Καρντόσο
* Χουαν Πάμπλο Κάφα
* Πάμπλο Μάσα
* Μάουρο Μιλάνο
* Τζερόνιμο Μπαράλες
* Σεμπαστιάν Μπαρτολίνι
* Αντριάν Μπαστία
* Ισραέλ Νταμόντε
* Πάμπλο Ντε Μπλάσις
* Ματίας Ντεγκρά
* Μπρούνο Ουριμπάρι
* Φακούντο Πάρα
* Εμάνουελ Περόνε
 | * Λούσιο Φιλομένο
* Λαουτάρο Φορμίκα
* Έντερ
* Ζεάν Κάρλος
* Μαρσελάο
* Ροζέριο Μάρτινς
* Φλάβιο
* Τσίμο Ναβάρο
* Φερνάντο Ουσέρο
* Ρούμπεν Πουλίδο
* Ρούμπεν Ράγιος
* Χακόμπο Σανθ
* Χουανίτο
* Ρούντολφ Ντουαλά
* Ντάνιελ Τσέζαρεκ
* Ζαουάντ Ζαϊρί
* Σαλόζε Ουντότζι
 | * Λάζλο Λέντσε
* Ζολτ Μπαράνιος
* Μάρτον Φούλοπ
* Φερνάντο Μασάδο
* Ματίας Καρντάσιο
* Φριτς Εμεράν
* Ντορίν Γκόιαν
* Καλιφά Σανκαρέ
* Μάριο Μπρέσκα
 |

Προπονητές
----------

*Τελευταία ενημέρωση: 2 Ιουλίου 2022*.

|  |  |  |
| --- | --- | --- |
|  Γιάννης Πετράκης (2004-2005)
 Λύσανδρος Γεωργαμλής (2006)
 Γιάννης Παπακώστας (2006)
 Παναγιώτης Τζαναβάρας (2006-2007)
 Πάουλο Κάμπος (2007-2008)
 Παναγιώτης Τζαναβάρας (2008)
 Κάρλος Καρβαλιάλ (2008)
 Νίκος Κωστένογλου (2008-2009)
 Μάριο Γκομέζ (2009) |  Βαγγέλης Βλάχος (2009-2011)
 Παύλος Δερμιτζάκης (2011)
 Όσκαρ Φερνάντεζ (2011)
 Οράσιο Γκονσάλβες (2011)
 Σάκης Τσιώλης (2011-2013)
 Στάικος Βεργέτης (2013-2016)
 Δημήτρης Τερεζόπουλος (2016)
 Μάκης Χάβος (2016)
 Δημήτρης Ελευθερόπουλος (2016-2017) |  Σάββας Παντελίδης (2017-2018)
 Γιώργος Παράσχος (2018-2019)
 Μπόρχα Χιμένεθ (2019)
 Μίλαν Ράσταβατς (2019-2022)
 Ηρακλής Μεταξάς (2022) |

Τμήμα γυναικείου ποδοσφαίρου
----------------------------

Η Εκτελεστική Επιτροπή της Ελληνικής Ποδοσφαιρικής Ομοσπονδίας στις 31 Αυγούστου 2022 ενέκρινε ομόφωνα το αίτημα του Αστέρα Τρίπολης για τη δημιουργία γυναικείου τμήματος. Η ομάδα ξεκίνησε την πορεία της από το πρωτάθλημα της Β' Εθνικής Κατηγορίας αφού απορρόφησε το γυναικείο τμήμα ποδοσφαίρου του Άρη Τρίπολης που μόλις είχε κατακτήσει το πρωτάθλημα Γ' Εθνικής Κατηγορίας.

Σύνδεσμοι φιλάθλων
------------------

Οι ενεργοί οργανωμένοι σύνδεσμοι φιλάθλων σήμερα είναι οι εξής:

* Tigers Club -6- (Asteras Tripolis Ultras)
* Πυρήνας Group (Old School Ultras).

Δείτε επίσης
------------

* Κατάλογος ποδοσφαιρικών σωματείων Ε.Π.Σ. Αρκαδίας
* Ένωση Ποδοσφαιρικών Σωματείων Αρκαδίας

Σημειώσεις
----------

1. ↑  σύμφωνα με τα δημοσιευμένα στοιχεία ισολογισμού της UEFA στο πέρας του εκάστοτε *οικονομικού* έτους. Τελικά, κάθε σύλλογος λαμβάνει ποσό υψηλότερο από εκείνο που είχε ανακοινωθεί μετά τη λήξη της αντίστοιχης *αγωνιστικής* περιόδου –και αναφέρουν ελληνικά και ξένα ΜΜΕ)–, καθώς το τελευταίο βασίζεται σε μετριοπαθείς προβλέψεις για το μάρκετ πουλ (τηλεοπτικά και διαφημιστικά έσοδα) τις οποίες η UEFA είχε περιλάβει στον προϋπολογισμό της ένα χρόνο πριν.
2. ↑  η κύρια πηγή εσόδων (από το 2016 επανέρχεται σε 40% αντί 45% του συνόλου των διανεμόμενων ποσών), μέσω της *κεντρικής* (centralised) πώλησης από την UEFA σε ιδιωτικές/κρατικές εταιρείες των δικαιωμάτων τηλεοπτικής μετάδοσης των αγώνων και διαφήμισης. Οι 48 σύλλογοι των ομίλων και οι 8 που εντάσσονται από τη φάση των 32 (ως τρίτοι ομίλων του Τσάμπιονς Λιγκ), λαμβάνουν κάθε ένας ποσό εξαρτώμενο από τον ίδιο (αριθμός αγώνων έως τη λήξη της διοργάνωσης, θέση στο προηγούμενο εθνικό του πρωτάθλημα), τη χώρα του (μέγεθος τηλεοπτικής/διαφημιστικής αγοράς, πλήθος συμπατριωτών στους 48+8), όπως και την ίδια τη διοργάνωση (πόσα και βασικά ποια κράτη-αγορές). Το άθροισμα μεριδίων των Ελλήνων εκπροσώπων κατά τον "κύκλο" 2016-2018 μειώθηκε πλέον στο 2,7-2,8% του ετήσιου μάρκετ πουλ, το οποίο την περίοδο 2015-16 υπήρξε 183 εκατ. €.

Παραπομπές
----------

1. ↑  *Super League 1*. Ανακτήθηκε στις 25  Οκτωβρίου 2023.
2. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 15 Απριλίου 2024.
3. ↑  ««Θεόδωρος Κολοκοτρώνης» στην Τρίπολη! | Gazzetta». *www.gazzetta.gr*. Ανακτήθηκε στις 9 Ιουλίου 2023.
4. ↑  «ΓΕΜΗ :: Υπηρεσίες Δημοσιότητας». *publicity.businessportal.gr*. Ανακτήθηκε στις 9 Ιουλίου 2023.
5. 1 2 3 4  «Ιστορία Αστέρα Τρίπολης». asterastripolis.gr. Αρχειοθετήθηκε από το πρωτότυπο στις 4 Αυγούστου 2013. Ανακτήθηκε στις 2 Αυγούστου 2013.
6. ↑  Transfers & rumours > All transfers, transfermarkt.gr (Αγγλικά)
7. ↑  Financial reports Αρχειοθετήθηκε 2016-03-13 στο Wayback Machine. ιστότοπος Ένωσης Ευρωπαϊκών Ποδοσφαιρικών Ομοσπονδιών (UEFA) (Αγγλικά)
8. ↑  π.χ Το σεντόνι φέρνει τρελά έσοδα, sdna.gr
9. ↑  Financial Report 2012/13 (27.03.2014), ιστότοπος UEFA, σελ. 13/στήλη 6 (Αγγλικά)  
 Οι σύλλογοι της προκριματικής φάσης έλαβαν από 100 χιλ. € για κάθε γύρο που είχαν μετάσχει ανεξαρτήτως πρόκρισης και εκείνοι των πλέι οφ το ίδιο ποσό μόνον εάν είχαν αποκλειστεί, με το σύνολο των 500 χιλ. σε ελληνικούς να μοιράζονται: Αστέρας 200 (β΄ και γ΄), ΠΑΟΚ 200 (γ΄ και πλέι οφ), Ατρόμητος Αθ. 100 (πλέι οφ).
10. ↑  Financial Report 2013/14 (24.03.2015), ιστότοπος UEFA, σελ. 13/στήλη 6 (Αγγλικά)  
 Σύλλογοι που είχαν μετάσχει σε α΄, β΄, γ΄ προκριματικό γύρο και πλέι οφ έλαβαν αντίστοιχα από 120, 130, 140 και 150 χιλ. € (το τελευταίο μόνον εάν είχαν αποκλειστεί), με το σύνολο των 560 χιλ. σε ελληνικούς να μοιράζονται: Ξάνθη 270 (β΄ και γ΄), Αστέρας 140 (γ΄) και Ατρόμητος Αθ. 150 (πλέι οφ)
11. ↑  Financial Report 2014/15 (25.02.2016), ιστότοπος UEFA, σελ. 13/στήλη 6 και σελ. 26 (Αγγλικά)  
 Σύλλογοι που είχαν μετάσχει σε α΄, β΄, γ΄ προκριματικό γύρο και πλέι οφ έλαβαν αντίστοιχα από 120, 130, 140 και 150 χιλ. € (το τελευταίο μόνον εάν αποκλείστηκαν, αλλιώς αντικαθίσταται από το πολύ ανώτερο μπόνους του 1,3 εκατ. της συμμετοχής στους ομίλους), με το σύνολο των 410 χιλ. σε ελληνικούς να μοιράζονται: Αστέρας 270 (β΄ και γ΄, όχι όμως για τα πλέι οφ που επικράτησε), Ατρόμητος Αθ. 140 (γ΄), Παναθηναϊκός και ΠΑΟΚ 0 (πλέι οφ, από τα οποία προκρίθηκαν).
12. ↑  UEFA Europa League: Distribution to clubs 2015/16 in euros, ιστότοπος UEFA (Αγγλικά)
13. ↑  «Μαρίτιμο–Αστέρας Τρίπολης 0–0». contra.gr.
14. ↑  «Αστέρας Τρίπολης-Ραπίντ Βιέννης 1-1». sport24.gr.
15. ↑  «Ρετρό αφιέρωμα: Αστέρας 2005 - 2006 Πρωταθλητής Γ' Εθνικής (vid)». *Arcadia Portal*. 9 Απριλίου 2020. Ανακτήθηκε στις 21 Ιουλίου 2023.
16. 1 2  Ομάδα, ιστότοπος Αστέρα Τρίπολης ΠΑΕ
17. ↑  Squad of Asteras Tripolis, transfermarkt.gr (Αγγλικά)
18. ↑  Squad > Performance data • Total 16/17, transfermarkt.gr (Αγγλικά)
19. ↑  Asteras Tripolis > History > Miscellaneous > Staff, transfermarkt.gr (Αγγλικά)
20. ↑  «Ο Αστέρας Τρίπολης ίδρυσε ομάδα γυναικών στο ποδόσφαιρο», άρθρο στον ιστότοπο Gazzetta.gr, 1 Σεπτεμβρίου 2022.

Εξωτερικοί σύνδεσμοι
--------------------

* Αστέρας Τρίπολης Π.Α.Ε. – Επίσημος ιστότοπος
* Γήπεδο Αστέρα Τρίπολης, stadia.gr.
* Τρέχοντα αποτελέσματα αγώνων Αστέρα Τρίπολης

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες ΕΠΣ Αρκαδίας 2023-24 |
| --- |
|  |
| Α' Τοπική Κατηγορία | 
* Αχιλλέας Παράλιου Άστρους
* Βρασιές
* Δημητσάνα
* ΑΕΚ Τρίπολης
* Ερμής Μελιγούς
* Ηρακλής Βερβένων
* Κορακοβούνι
* Λεωνίδιο
* Ορχομενός Λεβιδίου
* Παναρκαδικός
* Πανθυρεατικός
* Τεγέα
 |
|  |
| Β' Τοπική Κατηγορία | 
* Αετός Δάρα
* Απόλλων Τυρού
* Ελπίδα Τρίπολης
* Νεστάνη
* Νέοι Τρίπολης
* Νικηταράς Δολιανών
* Άρης Τρίπολης
 |
|  |
| Ανενεργές | 
* Αναγέννηση Τρίπολης
* Ατρόμητος Τρίπολης
* Δόξα Μεγαλόπολης
* Ερμής Μερκοβουνίου
* Ηρακλής Σκοπής
* Κάψια
* Κορύθιο
* Μαντινειακός
* Μαρί
* Μέγας Αλέξανδρος Τρίπολης
* Παγγορτυνιακός
* Παν Ελαιοχωρίου
* Π.Α.Ο. Κανδήλας
* Πάρνων Αγίου Πέτρου
* Προοδευτική Κάτω Ασέας
* Φαλαισία
* Φορτούνα Ξηροπήγαδου
* Πανιώνιος Μεγαλόπολης
* Π.Α.Ο.Κ. Τρίπολης
 |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Ένωση Ποδοσφαιρικών Σωματείων Αρκαδίας - Πρωταθλήματα ανά αγωνιστική περίοδο |
| --- |
|  |
| 
Κατάλογος ποδοσφαιρικών σωματείων Ε.Π.Σ. Αρκαδίας |
|  |
| Πριν την καθιέρωση των εθνικών κατηγοριών | 
* 1953–54
* 1954–55
* 1955–56
* 1956–57
* 1957–58
* 1958–59
 |
|  |
| Μετά την καθιέρωση των εθνικών κατηγοριών | 
* 1959–60
* 1960–61
* 1961–62
* 1962–63
* 1963–64
* 1964–65
* 1965–66
* 1966–67
* 1967–68
* 1968–69
* 1969–70
* 1970–71
* 1971–72
* 1972–73
* 1973–74
* 1974–75
* 1975–76
* 1976–77
* 1977–78
* 1978–79
* 1979–80
* 1980–81
* 1981–82
* 1982–83
* 1983–84
* 1984–85
* 1985–86
* 1986–87
* 1987–88
* 1988–89
* 1989–90
* 1990–91
* 1991–92
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–00
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23
* 2023–24
 |

 |


|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Ελλάδα
 |

 |